
 ΓΕΝΙΚΟΥ ΝΟΣΟΚΟΜΕΙΟΥ ΧΑΛΚΙΔΑΣ
ΚΑΤΑΓΓΕΛΙΑ
           Για τη λήξη της θητείας του Διοικητικού Συμβουλίου του Γενικού Νοσοκομείου Χαλκίδας
Ο Σύλλογος Εργαζομένων Γενικού Νοσοκομείου Χαλκίδας εκφράζει την έντονη ανησυχία και διαμαρτυρία του για τη συνεχιζόμενη λειτουργία του Διοικητικού Συμβουλίου του Γενικού Νοσοκομείο Χαλκίδας με σύνθεση της οποίας η θητεία έχει λήξει.
Οι εκλογές για την ανάδειξη των αιρετών εκπροσώπων στο Διοικητικό Συμβούλιο έχουν ολοκληρωθεί εδώ και περισσότερο από έναν μήνα, ήδη από τις αρχές Απριλίου. Ωστόσο, μέχρι σήμερα δεν έχει δημοσιευθεί το απαραίτητο ΦΕΚ, προκειμένου οι νέοι εκπρόσωποι να αναλάβουν επίσημα τα καθήκοντά τους.
Παρά την εκκρεμότητα αυτή, το απερχόμενο Διοικητικό Συμβούλιο εξακολουθεί να συνεδριάζει όχι μόνο για επείγουσες, τρέχουσες αποφάσεις για τη λειτουργία του νοσοκομείου, ΑΛΛΑ λαμβάνει μη επείγουσες και δεσμευτικές αποφάσεις, οι οποίες επηρεάζουν άμεσα τη λειτουργία του νοσοκομείου, τους εργαζόμενους και το δημόσιο συμφέρον.
Η παρατεταμένη αυτή καθυστέρηση γεννά εύλογα και σοβαρά ερωτήματα, ιδιαίτερα σε μια χρονική περίοδο κατά την οποία λαμβάνονται κρίσιμες αποφάσεις που επηρεάζουν άμεσα το μέλλον του νοσοκομείου, τους εργαζόμενους και τις παρεχόμενες υπηρεσίες υγείας προς τους πολίτες.
Ερωτήματα που απαιτούν άμεσες και ξεκάθαρες απαντήσεις:
· Γιατί καθυστερεί η δημοσίευση του σχετικού ΦΕΚ; 
· Ποιοι εξυπηρετούνται από τη διατήρηση της παλιάς διοίκησης; 
· Με ποια νομιμοποίηση συνεχίζει να λειτουργεί το απερχόμενο Διοικητικό Συμβούλιο; 
· Είναι θεσμικά και ηθικά αποδεκτό να λαμβάνονται αποφάσεις: 
· που επηρεάζουν θέσεις εργασίας, 
· που δημιουργούν σοβαρές δεσμεύσεις, 
· ή που ενδέχεται να μεταβάλουν ουσιωδώς τη λειτουργία του νοσοκομείου,
 χωρίς να έχει προηγηθεί η νόμιμη συγκρότηση του νέου Διοικητικού Συμβουλίου και η δημοσίευση του σχετικού ΦΕΚ; 
ΤΟ ΑΠΕΡΧΟΜΕΝΟ Δ.Σ. ΜΠΟΡΕΙ ΝΑ ΛΑΜΒΑΝΕΙ ΜΗ ΕΠΕΙΓΟΥΣΕΣ ΚΑΙ ΔΕΣΜΕΥΤΙΚΕΣ ΑΠΟΦΑΣΕΙΣ ΧΩΡΙΣ ΠΛΗΡΗ ΝΟΜΙΜΟΠΟΙΗΣΗ;;;

Ζητούμε άμεσα:
· τη δημοσίευση του σχετικού ΦΕΚ, 
· τη νόμιμη συγκρότηση του νέου Διοικητικού Συμβουλίου, 
· και την πλήρη διασφάλιση της θεσμικής διαφάνειας και νομιμότητας στη λειτουργία του νοσοκομείου. 
[image: ]Οι εργαζόμενοι και οι πολίτες της Εύβοιας δικαιούνται διαφάνεια και καθαρές απαντήσεις.

